Давлат тиббий суғуртаси жамғармаси методология бўлими томонидан 
2026 йил 9-13 февраль кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Норматив-ҳуқуқий ҳужжатларни идоралараро келишиш портали “project.gov.uz” орқали келиб тушган ҳужжат лойиҳа тўлиқ  ўрганиб чиқилди 
ва  ДТСЖ тамойиллари акс эттирилган таклифлар киритилди.
3. Жамғарма билан тиббий хизматлар харидида иштирок этувчи тиббиёт ташкилотлари масъуллари ва ҳудудий мутахассисларга давлат тиббий суғуртаси механизмларини жорий этиш бўйича саволлар ва муаммолар ечими бўйича  амалий ёрдам берилмоқда.
4. “Давлат ва нодавлат тиббиёт ташкилотлари томонидан ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган шошилинч ва режали тиббий хизматларни молиялаштириш тартиби тўғрисидаги НИЗОМ” ҳужжат лойиҳаси ишлаб чиқилди ва раҳбариятга тақдим этилди.
5. Тиббиёт муассасалари томонидан Жамғармага даврий равишда тақдим этиши лозим бўлган “Ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган тиббий хизматлар учун ҳисобот шакллари” намуналари ишлаб чиқилди ва раҳбариятга тақдим этилди.
6. Жамғарманинг Матбуот ва PR-хизмати бўлими томонидан ижтимоий тармоқларда чоп этиш учун тайёрланган ҳужжатлар ва маълумотлар кўриб чиқилмоқда ҳамда бўлим фаолияти амалий ёрдам берилмоқда.
7. 2026 йил 12 февраль куни Жаҳон банки, Иқтисодиёт ва молия вазирлиги вакиллари билан Соғлиқни сақлаш тизимини ривожлантириш концепцияси муҳокамасига бағишланган  онлайн йиғилишда иштирок этилди.
8. Барча ҳудудий бўлинмалар фаолиятининг кунлик ҳисоботлари жамланмоқда ва таҳлил қилинмоқда.
9. Шошилинч қабул бўлимларини молиялаштириш бўйича алоҳида механизм ишлаб чиқиш лойиҳа ҳужжати устида иш олиб борилмоқда.
10. Реимбурсация дастури бўйича олиб борилаётган ишлар Реимбурсация бўлими ходимлари билан ҳамкорликда  ҳисоботлар кўриб борилмоқда, таҳлил қилинмоқда 
11. Жамғарма раҳбариятининг топшириғига биноан, Соғлиқни сақлаш вазирлигига Ўзбекистон Республикаси Президентининг 20.01.2026 йилдаги “Ўткир юрак-қон томир ва цереброваскуляр касалликларнинг олдини олиш чора тадбирларини такомиллаштириш тўғрисида”ги ПҚ-20-сон қарори ижроси юзасидан ишлаб чиқилган чора-тадбирлар режасида берилган вазифаларни бажаришда қўлланиладиган маълумотлар сўрови шакллантирилган хат тайёрланди ва раҳбарият томонидан имзоланди.
12. Жамғарманинг “Республика марказлари томонидан кўрсатилаётган тиббий ёрдам сифатини яхшилаш ва бошқарув тизимини янада такомиллаштириш бўйича чора-тадбирлар режаси” ишлаб чиқилди ва раҳбариятга тасдиқлаш учун тақдим этилди.
13. Жамғарманинг “Республика марказлари томонидан кўрсатилаётган тиббий ёрдам сифатини яхшилаш ва бошқарув тизимини янада такомиллаштириш бўйича чора-тадбирлар режаси”ни тасдиқлаш тўғрисидаги буйруғи ишлаб чиқилди ва раҳбариятга тасдиқлаш учун тақдим этилди (153-сонли буйруқ тасдиқланди).
14.  “Даволанган ҳолат учун” тўлов усулини такомиллаштириш ҳамда Клиник-харажат гуруҳлари миллий моделини яратиш чора-тадбирлари тўғрисида” Давлат тиббий суғуртаси жамғармаси Кузатув кенгаши мажлисининг баёни  ҳужжат лойиҳаси қайта кўриб чиқилди.
15. Жамғарма раҳбариятининг топшириғига биноан, молиявий назоратни олиб бориш механизмларини ишлаб чиқиш учун, ҳуқуқий-норматив ҳужжатлар, хорижий давлатлар тажрибаси ўрганилмоқда.
16. Вазирлар Маҳкамасининг ВМҚ-694-сонли қарори ижроси юзасидан “Имтиёз тоифаси мавжуд беморларда юқори технологик жарроҳлик амалиётлари”га йўналтириш механизмларини рақамлаштирилган тизимда яратиш ҳамда тизимга Жамғарма иш фаолиятини олиб бориш имконини берувчи модуль технологик йўриқномаси ҳамкорликда ишлаб чиқилди ва тест синовларида қатнашилди.
17. Давлат тиббий суғуртаси жамғармаси ва тиббиёт ташкилотлари ўртасидаги муносабатларда молиявий назоратни амалга ошириш тартиби тўғрисидаги низом лойиҳаси ишлаб чиқилмоқда.
18. Энг кенг тарқалган касалликлар бўйича скрининг текширувлари, консерватив ва жарроҳлик даволаш ҳамда реабилитация тадбирларининг қиймати тўғрисидаги маълумотлар тўпланди  ва тизимлаштирилди. Кўрсатилган маълумотлар умумлаштирилган ва ягона йиғма жадвал кўринишида раҳбариятига тақдим этилди. 
19. Бўлим бош мутахассиси Термиз шаҳрида Германия халқаро ҳамкорлик жамияти (GIZ) ҳамда Давлат тиббий суғуртаси жамғармаси ҳамкорликда “Тиббиёт муассасаларида тиббий хизматлар сифатини бошқариш ва бюджетни режалаштириш” мавзусида ташкиллаштирилган семинар-тренингда ўз маърузаси билан қатнашмоқда.
20. Соғлиқни сақлаш вазирлиги, Лойиҳалар офиси маркази, Молия ва иқтисод вазирлиги билан ҳамкорликда Ўзбекистон Республикаси Президентининг “Аёллар орасида онкологик касалликларни назорат қилиш тизимини такомиллаштириш чора-тадбирлари тўғрисида” ги 22.11.2024 йилдаги ПҚ-20-сонли қарори юзасидан ташкиллаштирилган учрашувларда қатнашилди. Ишчи гуруҳ таркибида ҳужжатлар ишлаб чиқишда қатнашилмоқда.
21. Соғлиқни сақлаш вазирлиги томонидан киритилган “Favqulodda vaziyat sodir bo‘lganda shoshilinch xabar berish SXEMASI” лойиҳасига қўшимча таклиф ҳамда ўзгартиришлар киритилди ва раҳбариятга тақдим этилди. 

